هل فكرت يوماً ازاي وليه ورق الشجر بيغير لونه في الخريف؟ لازم الأول نفهم ايه هي الأوراق وبتعمل ايه.
النباتات هي مصانع الغذاء في العالم. النباتات بتاخد المياه من الأرض وبتاخد ثاني أكسيد الكربون CO2 من الهوا. النباتات بتستخدم ضوء الشمس عشان تحول المياه وثاني أكسيد الكربون لجلوكوز. الجلوكوز ده نوع من السكر. وباستخدامه كغذاء، النباتات بتحصل على الطاقة وبتنمو. عملية استخدام النباتات لضوء الشمس لتحويل المياه وثاني أكسيد الكربون لسكر دي اسمها البناء الضوئي. الكلوروفيل بيساعد في عملية البناء الضوئي. وهو اللي بيدي النباتات لونها الأخضر.
مع نهاية الصيف وبداية الخريف، النهار بيقصر وبيقصر، والأشجار 'بتعرف' انها لازم تبدأ تستعد للشتا. في الشتا، مفيش ضوء كافي ولا مياه كافية للبناء الضوئي. الأشجار بترتاح في الوقت ده وبتعيش على الغذاء اللي خزنته في الصيف. بتبدأ توقف مصانع صنع الغذا بتاعتها. ومع اختفاء الكلوروفيل الأخضر من الأوراق، بنبدأ نشوف الأوراق الصفرا والبرتقالي. الألوان دي كانت موجودة في الأوراق طول الوقت. بس مكناش قادرين نشوفها في الصيف، عشان كانت مغطاة بالكلوروفيل الأخضر.
الألوان الحمرا والبنفسجي اللي بنشوفها في الأوراق بتتكون غالباً في الخريف. في بعض الأشجار، الجلوكوز بيتحبس في الأوراق بعد ما البناء الضوئي بيتوقف. ضوء الشمس وليالي الخريف الباردة بتحول الجلوكوز ده للون أحمر. اللون البني في الأشجار بيتكون من المخلفات اللي بتفضل في الأوراق. ده خليط من كل الحاجات دي. وده اللي بيخلي الأوراق جميلة في الخريف.
.
لما الأشجار بترتاح في الشتا، بتعيش على الغذاء اللي خزنته في ال_.
صيف خريف شتا ربيع